FIL-KTIEB tiegħu Qasba mar-riħ, Anton Buttigieg jidher bħala poeta lirl- ku u mhux bħala poeta satiriku kif narawh f'kotba oħra tiegħu bħal Ejjew Nidħku Ftit, u Ejjew Nidħku Ftit Ieħor. Dan il-ktieb Qasba mar-Riħ, Anton. Buttigieg qassmu f'erba' taqsimiet u dawn tahom l-ismijiet 'L- Għanja tan-Natura,' 'Il-Għanja ta' Hajti,' 'Poeżiji Stil Krepuskolari' u tPoeżija oħra.' Dawn it-taqsimiet ġabarhom flimkien u tahom l-isem Qas- ba mar-riħ, personifikazzjoni tal-poeta stess li bħal qasba li tixxejjer mar-tiħ, huwa jixxejjer mal-mewġ tad-destin waqt li jibqa' dejjem sod fuq l-egħruq tiegħu għaliex dawn huma mibnija fuq prinċipji sodi. Għalkemm il-poeta jiġbor l-esperjenza u l-emozzjonijiet tiegħu bit-taj- jeb u l-ikrah, bil-ferħ u n-niket ma' tul il-ktieb kollu, l-aktar esperjenzi u emozzjonijiet liriċi tiegħu nsibuhom fit-tieni taqsima tal-ktieb, Fl-ewwel parti ta' din it-taqsima 'Niket u Eleġiji,' Anton Buttigieg jagħtina l-es- perjenza tiegħu bħala baiedem miżżewweġ. Għall-kittieb, iż-żwieġ kien esperjenza ta' niket, Fil-poeżija sabiħa tiegħu Niftakar il-poeta jgħi- dilna l-ferħ li ħass fiż-żmien ta' qabel iż-żwieġ tiegħu, fiż-żwieġ, u fiż- żmien qasir ta' wara, Bil-kliem l-aktar sempliċi huwa jiddeskrivi. t-tieġ: 'Imbagħad ix-xampanja li tfawwar bil-qawwa, bir-ragħwa, u l-fox-trot u t-tango u l-waltzer, u s-sakra u ż-żifna tal-qraba u l-ħbieb.' Fit-tieni parti ta' din il-poeżija, Anton Buttigieg ikellimna dwar iż- żmien tal-mewt ta' martu. Huwa jiddeskrivi kif il-mewt qerditlu l-aktar persuna li kienet għażiża għalih, il-persuna li magħha kien iqassam ħajtu, bi s-sentimenti, ħsibijiet, niket u ferħ, li għadda minnhom, u nstab waħdu mingħajr ħadd biex ifarrġu, 'tien u l-Baħħ il-Baħħ u jien; il-Baħħ jibki ħdejn sodda ta' mejn mifruxa ta' xejn, Għal sentejn sħaħ wara ż-żwieġ, il-poeta baqa' mnikket u kiteb poeżiji dwar in-niket tiegħu u l-esperjenza kiefra li għadda minnha, Sentimenti oħra varji fawru ġewwa qalbu fl-istess żmien, u dawn huma miġburin fit- tieni parti ta' 'L-Għanja ta' Hajti', F'din il-parti tal-ktieb, huwa jiddedi- ka bosta poeżiji lit-tliet uliedu li tilfu 'l ommhom meta kienu għadhom żgħar, Fil-poeżiji tiegħu bħal Marolo Tiegħi, Lil uliedi, u Rose Marie, aħna naraw lil Anton Buttigieg bħala missier, Huwa jurina mħabbtu lejn uliedu li tant sab faraġ fihom wara l-mewt ta' ommhom, Huma kienu l-uni- ku ferħ u skop tal-ħajja li baqagħlu u kienu dawn it-tlitt itfal li rahom jik- bru quddiem għajnejh dawk li ġagħluh jibqa' jara n-naħa s-sabiħa tal-ħajja u ma jiddisprax. Wara sentejn il-poeta reġa' żżewweġ. Il-ferħ tiegħu narawh fil-poeżiji. Huwa jiddedika poeżija lit-tieni mara tiegħu jisimha Lil Connie, Fit- tielet parti tat-tieni taqsima ''Tama u Poeżija Amurusa,' aħna naraw kif il-poeta jittama li se jerġa' jsib il-ferħ tal-ħajja bħala miżżewweġ. Huwa jurina l-ferħ li ħass meta ltaqa' mat-tieni mara tiegħu u jagħtina xbieha tagħha fil-poeżija tiegħu L-Għarus Lill-Għarusa, 'Imma ebda roża fewwieħ bħar-roża ta' ħaddejk, l-ebda iżraġ sabiħ bħall-iżtaq ta' għajnejki' Iżda l-ferħ taż-żwieġ ma kellux ħajja twila għal Anton Buttigieg. Il- mewt reġgħet serqitlu lill-għażiża tiegħu u ħallietu waħdu mal-baħħ. Wara żmien, huwa ma setax jikteb poeżiji aktar. Fil-poeżija tiegħu Bla Dem- għa ta' Biki huwa jfisser in-niket li kien jinsab ġo qalbu, 'Meta għal għarrieda, il-mewt ħatfet lilek f'ġurnata u jien bqajt waħdi ġo art il-barrani 'il-bgħid mill-Għajnuna, u tlaqt minn fuq qabrek bla demgħa f'għajnejja, bla lfiq fuq xofftejja, mingħajr eleġija, Anton Buttigieg iqis il-familja bħala ħaġa sagra u qaddisa, u għalhekk għalih il-mewt li tifirdu minnha hija kiefra u iebsa. Fil-poeżija tiegħu, huwa jqabbel il-familja ma' bejta tal-għasafar u l-firda ta' martu minnu u minn uliedu jistħajlu xi ħadd (il-mewt) li ġie seragha u għalaqha f'gaġġa. Huwa jħobb iqabbel il-mewt ma' bojja li qatlitlu l-prinċipessa tiegħu, fU qiegħdet rasha fuq iz-zokk, u l-bojja, għolla l-mannara 'l fuq u qata' tas il-prinċipessa sbejħa ta' għonqha mill-egħruq,' Għalkemm Anton Buttigieg daq darbtejn l-imrar li ġġib magħha l-mewt, huwa ma jiddisprax, Fil-poeżija tiegħu huwa lanqas biss jitkellem fuq sentimenti ta' mibegħda u disperazzjoni, anzi huwa jieħu l-mewt taż- żewġ nisa tiegħu bħala mibgħuta minn Alla, u fin-niket tiegħu jittama li għad tiġi ġurnata li fiha jkun jista' jerġa' jara lil martu u li jibni bejta 'l fuq mis-sħab fejn tibqa' għal dejjem. tAbi le ma xejnitekx il-mewt imqita Imma biss bejnietna tellgħet ħajt fix-xagħri tal-mixja tagħna; t-tnejn flimkien ġo bejta f'dejr il-Ħallieq għad nitħabbew bħal dari,' Fit-tielet taqsima 'Poeżija Stil Krepuskolari,' aħna nsibu poeżiji li ju- ru sentiment ta' niket u swied il-qalb li ħass il-poeta fil-mument li kitib- hom. Hawnhekk aħna naraw lil Anton Buttigieg bl-istess qawwa, stil u sentiment ta' poeta li nsibu fit-taqsimiet l-oħra kollha. F'dan il-ktieb Qasba mar-Riħ, aħna nsibu li Anton Buttigieg kellu wkoll bosta esperjenza tas-safar. L-imħabba tiegħu lejn is-safar turina li huwa bniedem ta' kultura, Huwa kiteb bosta poeżiji dwar bliet u postijiet fid-dinja u fost dawn insibu Taħt il-Vessuvju, Cologne, F'pjazza San Mark u Berwang. F'dawn il-poeżiji aħna nindunaw li l-poeta qiegħed jitkellem mill-esperjenza tiegħu stess għaliex jagħti bosta dettalji li wie- ħed ikun jafhom biss jekk ikun mar f'dak il-pajjiż huwa stess. Hekk fil- poeżija Berwang. aħdar il-ġlekk tal-bdiewa tiegħu, ħadra s-sidrija tal-bellus, u ħodor il-kappell.u r-rixa fuqu, u ħadra l-ħabba kbira ta' għajnejhom, ' Wieħed ma jistax ma jagħtix każ ta' l-imħabba ta' Anton Buttigieg lejn in-natura, Din insibuha ma' tul il-ktieb kollu iżda l-aktar fl-ewwel taqsi- ma 'L-Għanja tan-natura,' Hawnhekk aħna naraw lill-poeta bħala romanti- ku, Huwa jgħanni n-natura fil-ferħ tagħha u jħoss li fiha biss, għaliex hi- ja ommu, il-bniedem jista' jsib il-ferħ u l-hena, Naraw ukoll li huwa għan- du esperjenza kbira tan-natura, Huwa jafha bis-siġar, il-frott u l-fjuri u għalhekk jurina li huwa qatta' bosta snin minn ħajtu madwar il-ħlejjaq ta' Alla, 'il bogħod mill-ħajja artifiċjali tal-ibliet, F'dan il-ktieb naraw kemm jinkedd il-poeta għaliex jaf li l-ħwejjeġ sbieħ tad-dinja l-bniedem igawdihom biss għal ftit żmien, Fil-poeżiji ta' l-aħħar il-poeta jurina li fl-eternità, il-ġmiel, is-sbuħija u l-imħabba jibq- għu għal dejjem, l EU nixtieq kieku bejta mibnija f'art is-sliem, 'il barra minn dil-kewkba, bejta li tkun bla tmiem,' (Il-Bejta ta' Dejjem) Għalkemm Qasba mar-Riħ huwa ktieb ta' poeżiji ta' bosta xejriet, fih kollu nsibu l-istess persuna bl-istess xewqat u mħabba. F'kull taqsima nsibu l-istess qawwa, stil u sentiment u naraw kif il-poeta jiġbor l-esper- jenza u l-emozzjonijiet liriċi tiegħu, bit-tajjeb, bil-ħażin, bil-ferħ u d- dwejjaq u minn dawn l-esperjenzi u l-emozzjonijiet hu jagħti lill-poeżija Maltija versi ta' l-aktar poeżija għolja.